I Peninsula kampagnen blev Rodes såret i armen i Slaget ved Seven Pines og blev tildelt en let post i forsvaret af Richmond, mens såret helede. Han var klar igen til general Robert E. Lee's første invasion af Nordstaterne i september 1862, hvor han kæmpede i Slaget ved South Mountain og Slaget ved Antietam. Ved Antietam førte han den ene af de to brigader som holdt ud så længe under Unionens angreb på hulvejen "Bloody Lane" i centrum af den konfødererede linje, trods store tab. Rodes blev let såret af granatsplinter.